יעל צין

יעל צין (נולדה ב-14 באוגוסט 1994) היא עיתונאית ואשת תקשורת חרדית ישראלית, מגישה ברדיו גלי ישראל, הגישה בעבר באתר כיכר השבת ובעכשיו 14.

ביוגרפיה
צין נולדה למשפחה חרדית עולים מיוהנסבורג. למדה בסמינר "בית בינה" בירושלים, והשלימה לימודי י"ג-י"ד בתקשורת חזותית והוראה ממכללת אופקים. בין השנים 2014–2019 שימשה כמורה במסגרת תוכנית אמירים ללמידה מחוננת.

בשנת 2020 הגישה את תוכנית הרשת "הנבחרת בכיכר" באתר כיכר השבת. ב-2021 הגישה את התוכנית "שבוע טוב עם יקי ויעל" בערוץ 20, לצד יקי רייסנר. לעיתים משמשת כפרשנית אורחת לענייני חרדים בערוץ 12 ובכאן 11. בנוסף, היא מגישה פודקאסט בשם "נשימה" של פרויקט "צמאה" לצד ברכה שילת. ב־2022 השתתפה בתוכנית "בואו לאכול איתי".

בערב של השביעי באוקטובר, ביום בו נערכה מתקפת הפתע של החמאס על ישראל, הפיצה תיאוריות קונספירציה לפיהן "מרגלים מבפנים" שיתפו פעולה עם החמאס וסייעו להצלחת המתקפה. יום לאחר מכן הפיצה מידע שקרי אחר, עם תמונה של אהוד ברק בשדה התעופה - כאילו הוא עוזב את הארץ בעקבות המתקפה. בעקבות הפצת המידע השקרי הזה, ספגה צין ביקורת נרחבת מעיתונאים, פוליטיקאים ואזרחים.

חיים אישיים 
צין נשואה ליצחק ואם לארבעה ילדים. מתגוררת בקריית יערים.

קישורים חיצוניים
 

 
 
 
 שלוש עם יעל צין, באתר רדיו גלי ישראל

הערות שוליים

נשות תקשורת ישראליות
עיתונאיות חרדיות ישראליות
מנחות טלוויזיה ישראליות
סגל ערוץ 20
ביתר עילית: אישים
קריית יערים: אישים
אנשי תקשורת ישראלים
עיתונאים חרדים ישראלים
מנחי טלוויזיה ישראלים
משתתפי בואו לאכול איתי (ישראל)
ישראליות שנולדו ב-1994
ישראלים שנולדו ב-1994